WinCapita

WinCapita (tidligere WinClub), var et finsk nettbasert pyramidespill som opererte årene 2005 til 2008.

Selskapet markedsførte seg selv som et investeringsselskap som skulle hente avkastning på valutahandel. I all hovedsak var medlemmene finske borgere, men det var også et mindre antall svensker med. I mars 2008 kom selskapet i finske myndigheters søkelys etter anklager om pyramidespill eller Ponzi-svindel.  Politimyndigheter i Thailand har vært involvert i etterforskningen av svindelen ettersom både bakmenn og penger ble mistenkt å være forsvunnet dit.Thaimaan erikoisjoukot jahtaamaan WinCapita-tekijöitä Iltalehti

Totalt var mer enn 10.000 personer involvert i selskapet, og disse tapte tilsammen rundt 100 millioner euro, noe som trolig gjør dette til den største svindelen i finsk historie.Helsinki Times Over 700 criminal complaints on WinCapita - Finsk politi, 13. august 2008 I 2010 ble det tatt ut tiltale mot ledelsen i selskapet.Gigantisk pyramidespill avdekket i Finland E24 Hovedmannen Hannu Kailajärvi ble dømt til 4 års fengsel, mens hans samboer fikk ett år.WinCapita crook gets hard time YLE Kailajärvi fikk i tillegg inndratt 6 millioner euro til fordel for den finske statskassen.

I 2015 krevde den finske staten inn totalt 1,6 millioner euro fra 21 deltakere som hadde gjort gevinst på pyramidespillet.Karlebybor krävs på Wincapita-miljoner YLE

 Referanser 

Kategori:Finske selskaper
Kategori:Pyramidespill
Kategori:Selskaper etablert i 2005
Kategori:Opphør i 2008